กองทัพไทย ตรวจคัดกรองกำลังพลจากสาธารณรัฐประชาชนจีน ที่เดินทางถึงไทยเพื่อเข้าร่วมการฝึก Cobra Gold 2020
กองทัพไทย ตรวจคัดกรองกำลังพลจากสาธารณรัฐประชาชนจีน ที่เดินทางถึงไทยเพื่อเข้าร่วมการฝึก Cobra Gold 2020พันเอกหญิง ฉัตรรพี พูลศรี รองโฆษกกองทัพไทย เปิดเผยว่า ด่านควบคุมโรคติดต่อระหว่างประเทศฯ ร่วมกับชุดแพทย์ทหาร จากโรงพยาบาลอาภากรเกียรติวงศ์ ฐานทัพเรือสัตหีบ ดำเนินการตรวจคัดกรองกำลังพลจากสาธารณรัฐประชาชนจีนจำนวน 19 นาย ที่เดินทางเข้าร่วมการฝึก Cobra Gold 2020 โดยดำเนินการตามมาตรการตรวจคัดกรองทางการแพทย์โดยละเอียด ซึ่งไม่พบกำลังพลที่มีอาการป่วย หรือมีอุณหภูมิร่างกาย เกิน 37.5 องศาเซลเซียส กองทัพไทย ขอยืนยันความพร้อมในมาตรการการตรวจคัดกรอง ป้องกัน และการเฝ้าระวังที่เข้มข้นตลอดห้วงการฝึก Cobra Gold 2020 โดยจะใช้ทุกศักยภาพที่มีอย่างเต็มที่ เพื่อสร้างความมั่นใจให้แก่ประชาชนชาวไทยและมิตรประเทศ อันเป็นการแสดงจุดยืนที่ชัดเจนของประเทศไทยในการใช้มาตรการทางการแพทย์ที่เป็นสากล เพื่อให้การฝึกในครั้งนี้มีความปลอดภัยและลดความเสี่ยงของโรค COVID-19